Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 772/1999 για την επιβολή οριστικού δασμού αντιντάμπινγκ και αντισταθμιστικού δασμού στις εισαγωγές σολομού Ατλαντικού εκτροφής καταγωγής Νορβηγίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Με τον κανονισμό (EΚ) αριθ. 772/1999 (όπως τροποποιήθηκε τελευταία από τον κανονισμό (EΚ) αριθ. 1783/2000), το Συμβούλιο επέβαλε οριστικούς δασμούς αντιντάμπινγκ και αντισταθμιστικούς δασμούς στις εισαγωγές σολομού Ατλαντικού εκτροφής καταγωγής Νορβηγίας.

2. Εντούτοις χορηγούνται απαλλαγές από το δασμό όταν αυτό το προϊόν εξάγεται από έναν από τους νορβηγούς εξαγωγείς από τους οποίους η Επιτροπή αποδέχτηκε ατομική ανάληψη υποχρέωσης ως προς τις τιμές (βλ. απόφαση 97/634/EΚ, όπως τροποποιήθηκε τελευταία από την απόφαση 2000/522/EΚ). Αυτές οι εταιρείες απαριθμούνται στο παράρτημα της απόφασης και του κανονισμού που αναφέρονται ανωτέρω.

3. Δύο νορβηγικές εταιρείες ισχυρίστηκαν ότι ήταν "νέοι εξαγωγείς" κατά την έννοια του βασικού κανονισμού αντιντάμπινγκ και πρότειναν αναλήψεις υποχρεώσεων. Αφού εξετάστηκε το θέμα, διαπιστώθηκε ότι οι αιτούντες πληρούσαν τις προϋποθέσεις για να θεωρηθούν ως νεοεμφανιζόμενες εταιρείες. Οι αναλήψεις υποχρεώσεων που προτάθηκαν, θεωρήθηκαν ικανοποιητικές και έγιναν αποδεκτές από την Επιτροπή.

4. Επιπλέον, λήφθηκαν αιτήσεις από άλλες πέντε νορβηγικές εταιρείες με αναλήψεις υποχρεώσεων, οι οποίες ζητούσαν να μεταφερθούν οι αναλήψεις υποχρεώσεών τους σε συνδεδεμένα μέρη. Τρεις άλλες εταιρείες γνωστοποίησαν στην Επιτροπή ότι είχαν αλλάξει τις ονομασίες τους. Οι αιτήσεις εξετάστηκαν και θεωρούνται αποδεκτές εφόσον οι τροποποιήσεις δεν προϋποθέτουν σημαντικές αλλαγές που θα απαιτούσαν να γίνει επανεκτίμηση του ντάμπινγκ.

5. Ενόψει όλων αυτών των αλλαγών, είναι επίσης αναγκαίο να τροποποιηθεί ο κατάλογος των εταιρειών στον κανονισμό (EΚ) αριθ. 772/1999 που επωφελούνται από απαλλαγή των δασμών.

6. Παράλληλα, η Επιτροπή τροποποιεί ανάλογα το παράρτημα της απόφασης 97/634/EΚ.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 772/1999 για την επιβολή οριστικού δασμού αντιντάμπινγκ και αντισταθμιστικού δασμού στις εισαγωγές σολομού Ατλαντικού εκτροφής καταγωγής Νορβηγίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση της Ευρωπαϊκή Κοινότητας,

Τον κανονισμό (EΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], όπως τροποποιήθηκε τελευταία από τον κανονισμό (ΕΚ) αριθ. 905/98 [2], και ειδικότερα το άρθρο 8,

[1] ΕΕ L 56, 6.3.1996, σ. 1.

[2] ΕΕ L 128, 30.4.1998, σ. 18.

Τον κανονισμό (EΚ) αριθ. 2026/97 του Συμβουλίου της 6ης Οκτωβρίου 1997 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας [3], και ειδικότερα το άρθρο 13,

[3] ΕΕ L 288, 21.10.1997, σ. 1.

Την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,

Εκτιμώντας τα εξής:

A. Προηγούμενη διαδικασία

(1) Στις 31 Αυγούστου 1996, η Επιτροπή ανήγγειλε, με δύο χωριστές ανακοινώσεις που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων, την έναρξη διαδικασίας αντιντάμπινγκ [4] και διαδικασίας κατά των επιδοτήσεων [5] όσον αφορά τις εισαγωγές σολομού Ατλαντικού εκτροφής καταγωγής Νορβηγίας.

[4] ΕΕ C 253, 31.8.1996, σ. 18.

[5] ΕΕ C 253, 31.8.1996, σ. 20.

(2) Αυτές οι διαδικασίες κατέληξαν στην επιβολή δασμών αντιντάμπινγκ και αντισταθμιστικών δασμών τον Σεπτέμβριο 1997 για να εξουδετερωθούν οι ζημιογόνες επιπτώσεις του ντάμπινγκ και των επιδοτήσεων (βλ. κανονισμούς του Συμβουλίου (ΕΚ) αριθ. No 1890/97 [6] και 1891/97 [7]).

[6] ΕΕ L 267, 30.9.1997, σ.1

[7] ΕΕ L 267, 30.9.1997, σ.19

(3) Ωστόσο, παράλληλα, η Επιτροπή αποδέχτηκε αναλήψεις υποχρεώσεων από 190 νορβηγούς εξαγωγείς, πράγμα που σημαίνει ότι ο σολομός Ατλαντικού εκτροφής καταγωγής Νορβηγίας που εξάγουν αυτές οι εταιρείες, είχε απαλλαγεί από τους δασμούς αντιντάμπινγκ και τους αντισταθμιστικούς δασμούς (βλ. Απόφαση 97/634/EΚ [8]).

[8] ΕΕ L 267, 30.9.1997, σ. 81. Απόφαση όπως τροποποιήθηκε τελευταία από την απόφαση 2000/522/EΚ, ΕΕ L 208, 18.8.2000, σ.47

(4) Ενώ οι κανονισμοί (EΚ) αριθ. 1890/97 και 1891/97 περιγράφουν τα οριστικά συμπεράσματα για όλες τις πτυχές των ερευνών, η μορφή των δασμών επανεξετάστηκε αργότερα και αυτοί οι κανονισμοί αντικαταστάθηκαν από τον κανονισμό (EΚ) αριθ. 772/1999 [9].

[9] ΕΕ L 101, 16.4.1999, σ.1. Κανονισμός όπως τροποποιήθηκε τελευταία από τον κανονισμό (EΚ) αριθ. 1783/2000, ΕΕ L 208, 18.8.2000, σ.1

B. Νέοι εξαγωγείς, μεταφορές των αναλήψεων υποχρεώσεων και αλλαγή ονομασίας

(5) Δύο νορβηγικές εταιρείες ισχυρίστηκαν ότι ήταν "νέοι εξαγωγείς" κατά την έννοια του άθρου 2 του κανονισμού (ΕΚ) αριθ. 772/1999 σε συνδυασμό με το άθρο 11(4) του κανονισμού (ΕΚ) αριθ. 384/96 και του άθρου 20 του κανονισμού (ΕΚ) αριθ. 2026/97 και πρότειναν αναλήψεις υποχρεώσεων ζητώντας απαλλαγή από το δασμό αντιντάμπινγκ και τον αντισταθμιστικό δασμό. Αφού εξετάστηκε το θέμα, διαπιστώθηκε ότι οι αιτούντες πληρούσαν τις προϋποθέσεις για να θεωρηθούν ως νέοι εξαγωγείς και κατά συνέπεια, οι αναλήψεις υποχρεώσεων που προτάθηκαν έγιναν αποδεκτές από την Επιτροπή.

(6) Τα συμπεράσματα της Επιτροπής ως προς αυτό περιγράφονται λεπτομερέστερα στην απόφαση της Επιτροπής... [10].

[10] ΕΕ L [αριθμός], [ημερ.], σ. [σελίδα]

(7) Ορισμένοι νορβηγοί εξαγωγείς με αναλήψεις υποχρεώσεων γνωστοποίησαν στην Επιτροπή ότι έχει γίνει αναδιοργάνωση του ομίλου στον οποίον ανήκουν, ή ότι είχαν μεταβάλει την ονομασία τους. Κατά συνέπεια, ζήτησαν να μεταφερθούν οι αναλήψεις υποχρεώσεών τους σε άλλες εταιρείες του ιδίου ομίλου, ή να τροποποιηθεί η ονομασία τους στον κατάλογο των εταιρειών των οποίων οι αναλήψεις υποχρεώσεων έγιναν αποδεκτές και στον κατάλογο των εταιρειών που επωφελούνται από απαλλαγή του δασμού.

(8) Αφού εξέτασε το χαρακτήρα των αιτήσεων, η Επιτροπή θεωρεί ότι είναι αποδεκτές εφόσον οι τροποποιήσεις αυτές δεν προϋποθέτουν ουσιαστικές αλλαγές που θα απαιτούσαν επανεκτίμηση του ντάμπινγκ.

(9) Κατά συνέπεια, τα δικαιώματα και οι υποχρεώσεις των αναλήψεων υποχρεώσεων που έγιναν αποδεκτές από τις εταιρείες Atlantis Filtfabrikk A/S, Domstein Salmon A/S, Eurolaks A/S, Fjord Seafood Leines A/S και Namdal Salmon A/S μεταφέρονται, βάσει της προαναφερόμενης απόφασης, στις εταιρείες Fjord Seafood Mεlψy, Domstein Fish A/S, Fjord Seafood ASA, Fjord Domstein A/S, Fjord Seafood Midt-Norge A/S αντίστοιχα.

(10) Όσον αφορά τις εταιρείες A/S Austevoll Fiskeindustri, Nor-Fa Food A/S και Ryfisk AS, πρέπει να σημειωθεί ότι αυτές οι εταιρείες έχουν αλλάξει το όνομά τους σε Austevoll Eiendom AS, Nor-Fa Fish A/S και Hydro Seafood Rogaland AS αντίστοιχα.

Γ. Τροποποίηση του παραρτήματος του κανονισμού (EΚ) αριθ. 772/1999

(11) Με βάση τα ανωτέρω, πρέπει να τροποποιηθεί το παράρτημα του κανονισμού (ΕΚ) αριθ. 772/1999 όπου απαριθμούνται οι εταιρείες που απαλλάσσονται από τους δασμούς αντιντάμπινγκ και τους αντισταθμιστικούς δασμούς για να ληφθούν υπόψη οι αλλαγές αυτές.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 772/1999 αντικαθίσταται από το επισυναπτόμενο παράρτημα.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

καταλογοσ εταιρειών των οποιων οι αναληψεις υποχρεωσεων εγιναν αποδεκτεσ και ετσι απαλλασσονται απο τουσ οριστικους δασμουσ αντινταμπινγκ και τουσ αντισταθμιστικουσ δασμους

>ΘΕΣΗ ΠIΝΑΚΑ>